CELEX: 52018PC0679
Language: fi
Date: 2018-10-08
Title: Ehdotus NEUVOSTON ASETUS Euroopan unionin ja Marokon kuningaskunnan välisessä kestävää kalastusta koskevassa kumppanuussopimuksessa ja sen täytäntöönpanopöytäkirjassa määrättyjen kalastusmahdollisuuksien jakamisesta

EUROOPAN KOMISSIO
            Bryssel 8.10.2018
            COM(2018) 679 final
            2018/0350(NLE)
            Ehdotus
            NEUVOSTON ASETUS
            Euroopan unionin ja Marokon kuningaskunnan välisessä kestävää kalastusta koskevassa kumppanuussopimuksessa ja sen täytäntöönpanopöytäkirjassa määrättyjen kalastusmahdollisuuksien jakamisesta
            
               
         
         
            
               PERUSTELUT
            
            
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Euroopan yhteisön ja Marokon kuningaskunnan välinen kalastuskumppanuussopimus tuli voimaan 28. helmikuuta 2007
                  1
               . Viimeisin sopimuksen täytäntöönpanoa koskeva pöytäkirja
                  2
                tuli voimaan 15. heinäkuuta 2014, ja sen voimassaolo päättyi 14. heinäkuuta 2018. Nykyinen kumppanuussopimus niveltyy laajemmin tarkasteltuna unionin ja Marokon välisiin suhteisiin, sellaisina kuin ne esitetään Euro–Välimeri-sopimuksessa, jossa vahvistetaan 26. helmikuuta 1996 tehty Euroopan unionin ja niiden jäsenvaltioiden sekä Marokon kuningaskunnan välinen EU–Marokko-assosiaatiosopimus
                  3
               , joka tuli voimaan vuonna 2000. Sopimuksen tavoitteena on varmistaa kalavarojen hyvä hoito ja kestävyys ekologiselta, taloudelliselta ja sosiaaliselta kannalta.
            
            
               Komissio on neuvoston hyväksymien neuvotteluohjeiden
                  4
                mukaan neuvottelut Marokon kuningaskunnan kanssa Euroopan yhteisön ja Marokon kuningaskunnan välisen kalastuskumppanuussopimuksen muuttamisesta ja sopimuksen uuden täytäntöönpanopöytäkirjan tekemisestä. 
            
            
               Näissä neuvotteluissa ja niihin perustuvissa teksteissä otetaan kaikilta osin huomioon Euroopan unionin tuomioistuimen 27. helmikuuta 2018 asiassa C-266/16
                  5
                antama tuomio, jonka mukaan kalastussopimusta ja sen pöytäkirjaa ei sovelleta Länsi-Saharan alueen lähivesiin. Ottaen huomioon unionin tuomioistuimen tuomiossa esitetyt seikat kyseinen alue ja sen lähivedet on molempien osapuolten toiveiden mukaisesti kuitenkin neuvotteluissa voitu sisällyttää kalastuskumppanuuteen useista eri syistä. Taloudellisesta näkökulmasta on ensinnäkin tärkeää, että unionin laivasto harjoittaa kalastusta oikeudellisesti varmassa kehyksessä, jonka maantieteellinen soveltamisala määritellään tarkasti, ja tämä koskee myös mainittuja vesiä. Lisäksi on tarkoitus, että kyseinen alue ja sen väestö hyötyvät sopimuksesta seuraavista taloudellisista ja sosiaalisista vaikutuksista kalastustoiminnan mukaan suhteutetusti, erityisesti EU:n laivaston saaliiden purkamisten, merimiesten työllistämisen, investointien ja sellaisen alalle annettavan muun tuen kautta, joka on mahdollista kalastussopimuksen liitteenä olevassa pöytäkirjassa määrätyn rahoitusosuuden avulla. On myös huomattava, että Marokon kuningaskunta, joka vastaa tämän alueen (ainakin sen isoimman osan) hallinnosta, on ainoa taho, jonka kanssa tällainen sopimus voidaan tehdä, koska mikään muu taho ei voi taata kyseisten kalavarojen hyödyntämisen kestävyyttä sekä Länsi-Saharan aluetta ja sen väestöä hyödyttävän alakohtaisen tuen varojen hallinnointia ja seurantaa.
            
            
               Uutta sopimusta ja pöytäkirjaa koskeva ehdotus on lisäksi kaikilta osin kansainvälisen ja unionin oikeuden mukainen. Unioni on johdonmukaisesti sitoutunut riidanratkaisuun Länsi-Saharassa ja tukee YK:n pääsihteerin ja hänen henkilökohtaisen edustajansa pyrkimyksiä auttaa osapuolia pääsemään oikeudenmukaiseen, pysyvään ja molempia osapuolia tyydyttävään poliittiseen ratkaisuun. Tähän ehdotukseen liittyvässä kirjeenvaihdossa mainitaan tältä osin Länsi-Saharaa koskeva unionin kanta.  
            
            
               Tekstit, joista neuvottelijoiden välillä on päästy yhteisymmärrykseen useiden neuvotteluistuntojen jälkeen, sisältävät itse sopimuksen, jolla perustetaan vuoden 2007 sopimuksen korvaava Euroopan unionin ja Marokon kuningaskunnan välinen kestävää kalastusta koskeva kumppanuus, jäljempänä ’kalastussopimus’, uuden täytäntöönpanopöytäkirjan, sen liitteen ja lisäykset sekä kirjeenvaihdon. Nämä tekstit parafoitiin 24. heinäkuuta 2018. 
            
            
               Pöytäkirja on voimassa neljä vuotta sen 16 artiklassa määritellystä soveltamisen alkamispäivästä. Uusi kalastussopimus kumoaa Euroopan yhteisön ja Marokon kuningaskunnan välisen kalastuskumppanuussopimuksen, joka tuli voimaan 28. helmikuuta 2007. Siinä määrätään mahdollisuudesta soveltaa sopimusta väliaikaisesti ennen sen tekemistä, mutta väliaikaista soveltamista ei kuitenkaan pidetty välttämättömänä. Uudessa sopimuksessa pyritään ottamaan huomioon vuoden 2009 uudistuksen periaatteet: hyvä hallintotapa kalastuksen ja kestävän kehityksen alalla, ihmisoikeuksien kunnioittaminen, avoimuus ja syrjimättömyys. Sopimusta on myös muutettava, jotta voidaan noudattaa tuomioistuimen 27. helmikuuta 2018 antamaa tuomiota ja luoda oikeusperusta Länsi-Saharan alueen lähivesiä koskevan sopimuksen soveltamiselle. 
            
            
               Neuvotteluohjeiden mukaisesti kalastussopimuksella taataan sosiaalis-taloudellisten hyötyjen kalastustoimintaan suhteutetusti tasapuolinen maantieteellinen jakautuminen, joka perustuu sopimuksen mukaisen kokonaisrahoitusosuuden käyttöön (joka siis kattaa taloudellisen korvauksen vesille pääsystä, alakohtaiseen tukeen varatun osuuden ja laivanvarustajien maksamat maksut). Näihin takeisiin kuuluu etenkin tällaisten varojen kohdentamisen ja käytön seuranta, josta vastaa erityisesti sopimuksella perustettu sekakomitea, jossa molemmat osapuolet ovat edustettuina. Lisäksi sopimuksessa määrätään, että Marokolle raportoidaan säännöllisesti tämän sopimuksen nojalla toteutetuista toimista.
            
            
               
                  Ehdotuksen mukana seuraa komission yksiköiden valmisteluasiakirja, jossa arvioidaan Euroopan unionin ja Marokon kuningaskunnan välisen kestävää kalastusta koskevan kumppanuussopimuksen ja sen täytäntöönpanopöytäkirjan hyötyjä Länsi-Saharan väestölle ja esitellään Länsi-Saharan väestön kuulemisen tulokset. Asiakirjassa arvioidaan sopimuksen ja sen pöytäkirjan mahdollista vaikutusta kestävään kehitykseen erityisesti Länsi-Saharan väestön ja alueen luonnonvarojen hyödyntämisen kannalta. Lisäksi siinä esitetään tiivistelmä kuulemisista, joita näiden väestöryhmien kanssa järjestettiin neuvotteluohjeiden mukaisesti, koska ohjeissa näiden väestöryhmien mukaanotto katsottiin ratkaisevan tärkeäksi osaksi kalastussopimuksen uusimisprosessia. Pöytäkirjassa määrätään 128 aluksen kalastusmahdollisuuksista 6 luokassa seuraavasti:
               
               
                  –
                        kaksi pohjoisen alueen perinteisen pienimuotoisen kalastuksen luokkaa: pelagiset nuotat (luokka 1, 22 alusta) ja pohjasiimat (kategoria 2, 35 alusta) 
               
               
                  –
                        eteläisen alueen perinteinen pienimuotoinen vapa- ja siimakalastus (luokka 3, 10 alusta)
               
               
                  –
                        pohjatrooli- ja pohjasiimakalastus (kategoria 4, 16 alusta)
               
               
                  –
                        tonnikalan perinteinen pienimuotoinen vapakalastus (luokka 5, 27 alusta)
               
               
                  –
                        teollinen pelaginen kalastus pelagisella tai semipelagisella troolilla ja kurenuotalla (luokka 6, 18 alusta). Tässä luokassa unionin alusten sallitut saaliit rajoitetaan määrään, joka vaihtelee pöytäkirjan soveltamisvuoden mukaan. 
               
            
            
               Nämä kalastusmahdollisuudet olisi jaettava jäsenvaltioiden kesken.
            
         
         
            
            
               . •Yhdenmukaisuus muiden alaa koskevien politiikkojen säännösten kanssa
            
            
               
                  Kalastussopimuksen ja sen uuden pöytäkirjan päätavoitteena on harjoittaa kumppanuuden avulla kestävää kalastusta ja tarjota unionin aluksille kalastusmahdollisuuksia kalastussopimuksessa määritellyllä kalastusalueella. Tarjotut mahdollisuudet perustuvat parhaisiin käytettävissä oleviin tieteellisiin lausuntoihin, ja laajasti vaeltavien lajien osalta noudatetaan Kansainvälisen Atlantin tonnikalojen suojelukomission (ICCAT) suosituksia. Uudessa pöytäkirjassa otetaan huomioon edellisen pöytäkirjan (2014–2018) arvioinnin tulokset ja ennakoiva arviointi siitä, onko uuden pöytäkirjan tekeminen tarpeen. Molemmat arvioinnit teetettiin ulkopuolisilla asiantuntijoilla. Pöytäkirjan myötä Euroopan unioni ja Marokon kuningaskunta voivat vahvistaa kumppanuuttaan vastuuntuntoisen kalastuksen edistämiseksi tällä kalastusvyöhykkeellä ja tukeakseen Marokon kuningaskunnan pyrkimyksiä kehittää sinistä taloutta. Nämä seikat vastaavat yhteisen kalastuspolitiikan tavoitteita ja velvoitteita
                     6
                  . 
               
            
            
               •Yhdenmukaisuus unionin muiden politiikkojen kanssa
            
            
               
                  Kalastussopimuksen neuvotteleminen on osa unionin ulkoista toimintaa, ja siinä otetaan huomioon erityisesti unionin tavoitteet demokratian periaatteiden ja ihmisoikeuksien kunnioittamisessa. Se on johdonmukainen sen unionin kannan kanssa, jolla tuetaan YK:n pääsihteerin ja hänen henkilökohtaisen edustajansa työtä osapuolten auttamiseksi saavuttamaan oikeudenmukainen, kestävä ja yhteisesti hyväksyttävissä oleva poliittinen ratkaisu, joka mahdollistaa Länsi-Saharan väestön itsemääräämisoikeuden Yhdistyneiden kansakuntien turvallisuusneuvoston päätöslauselmissa 2152 (2014), 2218 (2015), 2385 (2016), 2351 (2017) ja 2414 (2018) vahvistettujen, Yhdistyneiden kansakuntien peruskirjaan kirjattujen päämäärien ja periaatteiden mukaisten järjestelyjen puitteissa. Kalastussopimuksen tekeminen ei vaikuta Länsi-Saharan lopullista asemaa koskevan poliittisen prosessin tulokseen.
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               
                  Oikeusperustana on Euroopan unionin toiminnasta tehty sopimus, jonka 43 artiklan 3 kohdassa määrätään, että neuvosto hyväksyy komission ehdotuksesta kalastusmahdollisuuksien jaon. 
               
            
            
               •Toissijaisuusperiaate (jaetun toimivallan osalta)
            
            
               
                  Politiikan ala kuuluu yksinomaiseen toimivaltaan. 
               
            
            
               3.JÄLKIARVIOINTIEN, SIDOSRYHMÄKUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit/toimivuustarkastukset
            
            
               
                  Komissio toteutti vuonna 2017 Euroopan yhteisön ja Marokon kuningaskunnan välisen kalastuskumppanuussopimuksen vuosien 2014–2018 pöytäkirjan jälkiarvioinnin sekä pöytäkirjan mahdollista uusimista koskevan ennakkoarvioinnin. Arvioinnin päätelmät esitetään erillisessä valmisteluasiakirjassa
                     7
                  .
               
               
                  Arvioinnissa pääteltiin, että unionin kalastussektori on erittäin kiinnostunut mahdollisuudesta kalastaa pöytäkirjan kattamalla kalastusalueella ja että uuden pöytäkirjan avulla voitaisiin tehostaa seurantaa, valvontaa ja tarkkailua ja parantaa kalastuksen hallintaa kyseisellä alueella.
               
            
            
               •Sidosryhmien kuuleminen
            
            
               
                  Arvioinnin yhteydessä kuultiin jäsenvaltioita, kalastusalan edustajia, kansainvälisiä kansalaisyhteiskuntaa edustavia järjestöjä sekä Marokon kuningaskunnan kalastusviranomaisia ja kansalaisyhteiskunnan edustajia. Myös aavanmeren ja pitkän matkan laivastojen neuvoa-antavan toimikunnan puitteissa on järjestetty kuulemisia. Komissio ja Euroopan ulkosuhdehallinto (EUH) ovat neuvotelleet asiasta Länsi-Saharan väestön kanssa, jotta he voivat ilmaista kantansa kumppanuuden ulottamisesta koskemaan Länsi-Saharan alueen lähivedet ja että he hyötyvät kalastussopimuksesta koituvista sosioekonomisista hyödyistä kalastustoimintaan suhteutetusti. Ehdotuksen liitteenä on komission yksiköiden valmisteluasiakirja, jossa arvioidaan Länsi-Saharan väestön kuulemisia ja näille väestöille koituvia hyötyjä. Asiakirjassa todetaan, että kalastussopimuksen sosiaalis-taloudelliset vaikutukset hyödyttävät Länsi-Saharan väestöä ja että sen vaikutus luonnonvarojen kestävään kehitykseen on myönteinen. Myös sosioekonomiset ja poliittiset sidosryhmät, jotka osallistuivat neuvotteluihin, kannattivat selkeästi kalastussopimuksen tekemistä, vaikka Polisario-rintama ja jotkin muut toimijat kieltäytyivät periaatteesta osallistumasta neuvotteluprosessiin. Sen vuoksi voidaan päätellä, että komissio, yhteistyössä Euroopan ulkosuhdehallinnon kanssa, otti tässä yhteydessä huomioon kaikki kohtuulliset ja toteuttamiskelpoiset toimenpiteet, jotta Länsi-Saharan väestö voitaisiin ottaa asianmukaisesti mukaan toimintaan.
               
            
            
               •Asiantuntijatiedon keruu ja käyttö
            
            
               
                  Komissio teetti jälki- ja ennakkoarvioinnit ulkopuolisella konsultilla yhteisen kalastuspolitiikan perustamisesta annetun asetuksen 31 artiklan 10 kohdan mukaisesti. 
               
            
            
               4.TALOUSARVIOVAIKUTUKSET
            
            
               
                  Asetusluonnoksella ei ole vaikutuksia unionin talousarvioon.
               
            
         
         
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               
                  Tämä menettely aloitetaan samanaikaisesti niiden menettelyjen kanssa, jotka liittyvät Euroopan unionin ja Marokon kuningaskunnan välisen kestävää kalastusta koskevan kumppanuussopimuksen allekirjoittamisesta unionin puolesta annettuun neuvoston päätökseen ja sen tekemistä koskevaan neuvoston päätökseen. Tätä asetusta on sovellettava heti, kun kalastus on sopimuksen mukaan mahdollista, toisin sanoen siitä päivästä, jona sopimuksen täytäntöönpanopöytäkirjaa aletaan soveltaa. 
               
            
            
               2018/0350 (NLE)
            
            
               Ehdotus
            
            
               NEUVOSTON ASETUS
            
            
               Euroopan unionin ja Marokon kuningaskunnan välisessä kestävää kalastusta koskevassa kumppanuussopimuksessa ja sen täytäntöönpanopöytäkirjassa määrättyjen kalastusmahdollisuuksien jakamisesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Komissio on neuvotellut Euroopan unionin puolesta Euroopan unionin ja Marokon kuningaskunnan välisen uuden kestävää kalastusta koskevan kumppanuussopimuksen, jäljempänä ’kalastussopimus’, ja kalastussopimuksen uuden täytäntöönpanopöytäkirjan sekä mainitun sopimuksen liitteenä olevan kirjeenvaihdon.
            
            
               (2)Uusi kalastussopimus, sen uusi täytäntöönpanopöytäkirja ja kalastussopimuksen liitteenä oleva kirjeenvaihto allekirjoitettiin neuvoston päätöksen (EU) 2018/xxx
                  8
                mukaisesti [lisätään allekirjoituspäivä] sillä varauksella, että niiden tekeminen saatetaan päätökseen myöhemmin.
            
            
               (3)Täytäntöönpanopöytäkirja on voimassa neljä vuotta sen 16 artiklassa määritellystä soveltamisen alkamispäivästä.
            
            
               (4)Kalastusmahdollisuudet olisi jaettava jäsenvaltioiden kesken kalastussopimuksen täytäntöönpanopöytäkirjan voimassaoloajaksi.
            
            
               (5)Tätä asetusta olisi sovellettava samasta päivästä kuin kalastussopimuksen täytäntöönpanopöytäkirjaa.
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               1.Euroopan unionin ja Marokon kuningaskunnan välisen kestävää kalastusta koskevan sopimuksen täytäntöönpanopöytäkirjan nojalla vahvistetut kalastusmahdollisuudet jaetaan jäsenvaltioiden kesken seuraavasti:
            
            
                     
                        Kalastusluokka
                     
                  
                  
                     
                        Alustyyppi
                     
                  
                  
                     
                        Jäsenvaltio
                     
                  
                  
                     
                        Lisenssien määrä tai kiintiö
                     
                  
               
                     
                        Pohjoisen alueen perinteinen pienimuotoinen pelaginen kalastus
                     
                  
                  
                     
                        Nuotta-alukset < 150 GT
                     
                  
                  
                     
                        Espanja
                     
                  
                  
                     
                        22
                     
                  
               
                     
                        Pohjoisen alueen perinteinen pienimuotoinen kalastus
                     
                  
                  
                     
                        Pohjasiima-alukset, < 40 GT
                     
                  
                  
                     
                        Espanja
                     
                  
                  
                     
                        25
                     
                  
               
                     
                  
                  
                     
                  
                  
                     
                        Portugali
                     
                  
                  
                     
                        7
                     
                  
               
                     
                  
                  
                     
                        Pohjasiima-alukset, ≥ 40 GT < 150 GT
                     
                  
                  
                     
                        Portugali
                     
                  
                  
                     
                        3
                     
                  
               
                     
                        Eteläisen alueen perinteinen pienimuotoinen kalastus
                     
                  
                  
                     
                        Siima ja vapa, < 150 GT alusta kohti
                     
                     
                        Yhteensä <= 800 GT
                     
                  
                  
                     
                        Espanja
                     
                  
                  
                     
                        10
                     
                  
               
                     
                        Pohjakalastus
                     
                  
                  
                     
                        Pohjasiima-alukset <= 150 GT
                     
                  
                  
                     
                        Espanja
                     
                  
                  
                     
                        7
                     
                  
               
                     
                  
                  
                     
                  
                  
                     
                        Portugali
                     
                  
                  
                     
                        4
                     
                  
               
                     
                  
                  
                     
                        Troolarit <= 750 GT
                     
                     
                        Yhteensä <= 3 000 GT
                     
                  
                  
                     
                        Espanja
                     
                  
                  
                     
                        5
                     
                  
               
                     
                  
                  
                     
                  
                  
                     
                        Italia
                     
                  
                  
                     
                        0
                     
                  
               
                     
                        Tonnikalan kalastus
                     
                  
                  
                     
                        Vapa-alukset
                     
                  
                  
                     
                        Espanja
                     
                  
                  
                     
                        23
                     
                  
               
                     
                  
                  
                     
                  
                  
                     
                        Ranska
                     
                  
                  
                     
                        4
                     
                  
               
                     
                        Teollinen pelaginen kalastus
                     
                  
                  
                     
                        85 000 tonnia ensimmäisenä vuonna
                     
                     
                        90 000 tonnia toisena vuonna
                     
                     
                        100 000 tonnia kolmantena ja neljäntenä vuonna
                     
                     
                        Alusten, joilla on lupa kalastaa, jakautuminen:
                     
                     
                        10 alusta > = 3 000 GT ja < 7 765 GT
                     
                     
                        43 alusta > = 150 GT ja < 3 000 GT
                     
                     
                        4 alusta < 150 GT
                     
                  
                  
                     
                        Ensimmäinen vuosi: 85 000 t
                     
                  
               
                     
                  
                  
                     
                  
                  
                     
                        Saksa
                     
                  
                  
                     
                        6 871,2 t
                     
                  
               
                     
                  
                  
                     
                  
                  
                     
                        Liettua
                     
                  
                  
                     
                        21 986,3 t
                     
                  
               
                     
                  
                  
                     
                  
                  
                     
                        Latvia
                     
                  
                  
                     
                        12 367,5 t
                     
                  
               
                     
                  
                  
                     
                  
                  
                     
                        Alankomaat
                     
                  
                  
                     
                        26 102,4 t
                     
                  
               
                     
                  
                  
                     
                  
                  
                     
                        Irlanti
                     
                  
                  
                     
                        3 099,3 t
                     
                  
               
                     
                  
                  
                     
                  
                  
                     
                        Puola
                     
                  
                  
                     
                        4 807,8 t
                     
                  
               
                     
                  
                  
                     
                  
                  
                     
                        Yhdistynyt kuningaskunta
                     
                  
                  
                     
                        4 807,8 t
                     
                  
               
                     
                  
                  
                     
                  
                  
                     
                        Espanja
                     
                  
                  
                     
                        496,2 t
                     
                  
               
                     
                  
                  
                     
                  
                  
                     
                        Portugali
                     
                  
                  
                     
                        1 652,2 t
                     
                  
               
                     
                  
                  
                     
                  
                  
                     
                        Ranska
                     
                  
                  
                     
                        2 809,3 t
                     
                  
               
                     
                  
                  
                     
                  
                  
                     
                        Toinen vuosi: 90 000 t
                     
                  
               
                     
                  
                  
                     
                  
                  
                     
                        Saksa
                     
                  
                  
                     
                        7 275,4 t
                     
                  
               
                     
                  
                  
                     
                  
                  
                     
                        Liettua
                     
                  
                  
                     
                        23 279,6 t
                     
                  
               
                     
                  
                  
                     
                  
                  
                     
                        Latvia
                     
                  
                  
                     
                        13 095,0 t
                     
                  
               
                     
                  
                  
                     
                  
                  
                     
                        Alankomaat
                     
                  
                  
                     
                        27 637,9 t
                     
                  
               
                     
                  
                  
                     
                  
                  
                     
                        Irlanti
                     
                  
                  
                     
                        3 281,6 t
                     
                  
               
                     
                  
                  
                     
                  
                  
                     
                        Puola
                     
                  
                  
                     
                        5 090,6 t
                     
                  
               
                     
                  
                  
                     
                  
                  
                     
                        Yhdistynyt kuningaskunta
                     
                  
                  
                     
                        5 090,6 t
                     
                  
               
                     
                  
                  
                     
                  
                  
                     
                        Espanja
                     
                  
                  
                     
                        525,4 t
                     
                  
               
                     
                  
                  
                     
                  
                  
                     
                        Portugali
                     
                  
                  
                     
                        1 749,4 t
                     
                  
               
                     
                  
                  
                     
                  
                  
                     
                        Ranska
                     
                  
                  
                     
                        2 974,5 t
                     
                  
               
                     
                  
                  
                     
                  
                  
                     
                        Kolmas ja neljäs vuosi: 100 000 t
                     
                  
               
                     
                  
                  
                     
                  
                  
                     
                        Saksa
                     
                  
                  
                     
                        8 083,8 t
                     
                  
               
                     
                  
                  
                     
                  
                  
                     
                        Liettua
                     
                  
                  
                     
                        25 866,3 t
                     
                  
               
                     
                  
                  
                     
                  
                  
                     
                        Latvia
                     
                  
                  
                     
                        14 550,0 t
                     
                  
               
                     
                  
                  
                     
                  
                  
                     
                        Alankomaat
                     
                  
                  
                     
                        30 708,8 t
                     
                  
               
                     
                  
                  
                     
                  
                  
                     
                        Irlanti
                     
                  
                  
                     
                        3 646,3 t
                     
                  
               
                     
                  
                  
                     
                  
                  
                     
                        Puola
                     
                  
                  
                     
                        5 656,3 t
                     
                  
               
                     
                  
                  
                     
                  
                  
                     
                        Yhdistynyt kuningaskunta
                     
                  
                  
                     
                        5 656,3 t
                     
                  
               
                     
                  
                  
                     
                  
                  
                     
                        Espanja
                     
                  
                  
                     
                        583,8 t
                     
                  
               
                     
                  
                  
                     
                  
                  
                     
                        Portugali
                     
                  
                  
                     
                        1 943,8 t
                     
                  
               
                     
                  
                  
                     
                  
                  
                     
                        Ranska
                     
                  
                  
                     
                        3 305,0 t
                     
                  
               
         
            
            
               2.Asetusta (EU) 2017/2403 sovelletaan rajoittamatta sopimuksen ja pöytäkirjan soveltamista.
            
            
            
               2 artikla
            
            
               Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            
            
               Sitä sovelletaan Euroopan unionin ja Marokon kuningaskunnan välisen kestävää kalastusta koskevan kumppanuussopimuksen täytäntöönpanopöytäkirjan soveltamispäivästä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        EUVL L 141, 29.5.2006, s. 1; EUVL L 78, 17.3.2007, s. 31.
               
               
                  
                     (2)
                  
                        EUVL L 328, 7.12.2013, s. 2; EUVL L 228, 31.7.2014, s. 1.
               
               
                  
                     (3)
                  
                        EYVL L 70, 18.3.2000, s. 2.
               
               
                  
                     (4)
                  
                        Hyväksytty neuvoston 3612. istunnossa (maatalous ja kalastus) 16. huhtikuuta 2018.
               
               
                  
                     (5)
                  
                        Unionin tuomioistuimen tuomio, annettu 27. helmikuuta 2018, Western Sahara Campaign UK, C-266/16, EU:C:2018:118.
               
               
                  
                     (6)
                  
                        EUVL L 354, 28.12.2013, s. 22.
               
               
                  
                     (7)
                  
                        
                  https://ec.europa.eu/fisheries/sites/fisheries/files/docs/publications/evaluation-report-morocco_fr.pdf
                   SWD(2018) 1 final : 
                  https://eur-lex.europa.eu/legal-content/FR/TXT/?qid=1535624240760&uri=CELEX:52018SC0001
                     
               
               
                  
                     (8)
                  
                        EUVL L xx, xx.xx.xxxx, s. xx.